পর্যটন নগরী কক্সবাজার শহরটির  প্রায় শতাধিক স্পটে চলছে মাদকের রমরমা বাণিজ্য। মাদকের প্রভাবে এখন হাজারো সমস্যার সম্মুখীন। সহশ্রাধিক শিশু, তরুণ ও যুব সম্প্রদায় মাদকাসক্ত হয়ে বিপদ গামী হওয়ার পাশাপাশি দিন দিন আশংকাজনকহারে বেড়ে যাচ্ছে ছিনতাই, চুরি, ডাকাতী ও ইভটিজিংসহ নানা অপরাধ। পুলিশ ও নামধারী মাদকদ্রব্য নিয়ন্ত্রণকারী কিছু সং¯ার অসাধু কর্মীদের সহযোগীতায় ওসব ব্যবসা চলছে বলে অভিযোগ উঠেছে। অনুসন্ধানে জানা যায়, শহরের প্রতিদিন ১শটিরও অধিক মাদক স্পটে নিরাপদে লাখ লাখ টাকার মাদকদব্র্য বিকিকিনি হচ্ছে। বিশেষ করে প্রধান আকড়া হিসেবে পরিচিত বড় বাজার  রাখাইন পাড়া চিহ্নিত মাদক পল্লী, টেকপাড়া, বার্মিজ মার্কেট এলাকা, কলাতলী¯ হোটেল মালিক গেস্ট হাউস এলাকা, মাঝির ঘাট, ঘোনার পাড়া, বৈদ্যর ঘোনা ও পার্শ্ববর্তী খাজা মঞ্জিল এলাকা, দক্ষিণ রুমালিয়ার ছড়া, সাহিত্যিকা পল্লী, পাহাড়তলী, পার্শ্ববর্তী টেকনাইফ্যা পাহাড় এলাকা, সমিতি পাড়া, কুতুবদিয়া পাড়া, মডেল রোড়, এন্ডারসন রোড় ও মোহাজের পাড়াসহ একাধিক এলাকায় প্রকাশ্যে চলছে ওসব মাদকের রমরমা বণিজ্য। রাখাইন সাম্প্রদায়ের পাশাপাশি ইদানিং মাদক ব্যবসার সাথে জড়িয়ে পড়ছে অধিকাংশ নারী ও শিশুরা। পার্শ্ববর্তী দেশ মিয়ানমারের জাতিসত্বার  সাথে কক্সবাজার জেলায় বসবাসকারী রাখাইনদের জাতিসত্বার মিল থাকার সুবাদে তারা সহজেই সে দেশে ঢুকে পড়ে, পরে পুলিশের ক্যাশিয়ার নামধারী অপরাধী পুলিশের সহযোগীতায় মানব দেহে ক্ষতিকারক যৌন উত্তেজক টেবলেট ইয়াবা, ফেন্সিডিল ও হেরোইনসহ বিভিন্ন প্রকার মাদক দ্রব্যের আমদানী এবং বিকিকিনি শুরু করে। ওসব মাদক কক্সবাজার থেকে পুলিশ প্রশাসনের সহযোগীতায় দেশের বিভিন্ন ¯ানে ছড়িয়ে দেয়া হয় বলে অভিযোগে জানা গেছে।  মাদক বিরোধী একাধিক সরকারী-বেসরকারী সং¯া সূত্রে জানা গেছে, বর্তমানে মাদক সেবন, পাচার সহ জেলায় শহস্রাধিক শিশু এ পেশায় জড়িয়ে  পড়েছে।  সূত্রে আরও জানায়, ওসব পাচার কাজে মাদক সেন্ডিকেটে ব্যবহার হচ্ছে শহরের অভিজাত পরিবার থেকে শুরু করে বিভিন্ন স্তরের মহিলারাও।  শহরবাসীর অভিযোগ, একাধিক অভিযোগে জানা গেছে, মাদক দব্য অধিদপ্তর এবং পুলিশের ক্যাশিয়ার নামধারী অপরাধীদেরকে নিয়মিত মাশোয়ারা দিয়ে নিরাপদে মাদকদ্রব্যের জমজমাট চালিয়ে যাচ্ছে তালিকাভক্ত মাদক ব্যবসায়ীরা। এতে বিপদগামী হচ্ছে অভিযাত ও শিক্ষিত, ভদ্র পরিবারের কিশোর-কিশোরী ও যুবক-যুবতীরা। সচেতন মানুষের অভিযোগ, শহরের প্রায় প্রতিটি ¯ানে প্রকাশ্যে রমরমা মাদক বাণিজ্যে যেন পর্যটন শহর  পরিণত হয়েছে মাদকের শহরে।